ปธ.เฟดบอสตันหนุนเฟดขึ้นดอกเบี้ย ห่วงแนวโน้มอัตราว่างงานสหรัฐ
ปธ.เฟดบอสตันหนุนเฟดขึ้นดอกเบี้ย ห่วงแนวโน้มอัตราว่างงานสหรัฐ
17 ต.ค. 2559

นายอีริค โรเซนเกรน ประธานธนาคารกลางสหรัฐ (เฟด) สาขาบอสตัน เปิดเผยว่า เฟดอาจจะต้องเดินหน้าเชิงรุกมากขึ้นในเรื่องการปรับขึ้นอัตราดอกเบี้ย และหากอัตราว่างงานร่วงลงมากกว่าที่ได้มีการคาดการณ์ไว้ ดังนั้น จึงมีความเป็นไปได้ที่เราจะขึ้นอัตราดอกเบี้ยเร็วขึ้น
โดยประธานเฟดสาขาบอสตัน กล่าวว่า อัตราว่างงานอาจจะอ่อนตัวลงมาอยู่ที่ระดับประมาณ 4.5% ในปีหน้า ซึ่งประเด็นนี้เป็นสิ่งที่น่าเป็นห่วง เพราะเป็นตัวเลขว่างงานดังกล่าวเป็นตัวเลขที่ไม่เสถียร ซึ่งอาจจะบีบให้เฟดขึ้นอัตราดอกเบี้ย
นายโรเซนเกรน กล่าวว่า กลยุทธ์ที่ได้มีการใช้งานก่อนหน้านี้ได้ช่วยดึงแรงงานเข้ามาได้มากขึ้น แต่หากว่ามีการใช้กลยุทธ์ดังกล่าวนานเกินไปก็จะทำให้เงินเฟ้อสูงขึ้น หรือเกิดภาวะฟองสบู่ด้านราคาสินทรัพย์ และจะกลายเป็นประเด็นที่บีบให้เฟดดำเนินการอย่างเข้มงวดมากยิ่งขึ้น